दिल्ली के कन्नड़ प्रोग्राम में बजाया, कर्नाटक की संस्कृति को सेलिब्रेट किया
Prime Minister Narendra Modi played a drum plays drums  प्रधानमंत्री नरेंद्र मोदी शनिवार को दिल्ली-कर्नाटक संघ के अमृत महोत्सव में एक भारत श्रेष्ठ भारत के कार्यक्रम में शामिल हुए।
प्रधानमंत्री नरेंद्र मोदी शनिवार को दिल्ली-कर्नाटक संघ के अमृत महोत्सव में एक भारत श्रेष्ठ भारत के कार्यक्रम में तालकटोरा स्टेडियम में शामिल हुए। सांस्कृतिक उत्सव बरिस कन्नड़ दिम दिवामा के उद्घाटन में मोदी ढोल बजाते नजर आए। उनका ये अंदाज कार्यक्रम में मौजूद लोगों पसंद आया। पिछले तीन महीने में ये तीसरी बार मोदी ने ढोल बजाया है। इससे पहले जनवरी में कर्नाटक के कुलबर्गी में और दिसंबर में नागपुर में उन्होंने ढोल बजाया था।
बिना कर्नाटक के भारत को परिभाषित नहीं कर सकते: PM
इस दौरान पीएम ने अपने संबोधन में कहा कि आज दिल्ली कर्नाटक संघ के 75 वर्षों का यह उत्सव ऐसे समय में हो रहा है जब देश भी आजादी के 75 वर्ष का 'अमृत महोत्सव' मना रहा है। जब हम 75 वर्ष पहले की परिस्थितियों को देखते हैं और आंकलन करते हैं तो इस प्रयास में हमें भारत की अमर आत्मा के दर्शन होते हैं। भारत की परंपराएं हों या भारत की प्रेरणाएं हों, कर्नाटक के बिना हम भारत को परिभाषित नहीं कर सकते हैं।
पौराणिक काल से भारत में कर्नाटक की भूमिका तो हनुमान की रही है। हनुमान के बिना न राम होते हैं, न रामायण बनती है। आज जब भारत G-20 जैसे बड़े वैश्विक समूह की अध्यक्षता कर रहा है, तो लोकतन्त्र की जननी- Mother of Democracy के रूप में हमारे आदर्श हमारा मार्गदर्शन कर रहे हैं।
पीएम मोदी के भाषण की बड़ी बातें...
पिछले महीने कर्नाटक में पीएम ने बजाया था ढोल
इससे पहले PM मोदी ने पिछले महीने यानी जनवरी 2023 में कर्नाटक के कुलबुर्गी में ढोल बजाया था। इस दौरान पीएम ने यादगिरि में 10,800 करोड़ रुपए की परियोजनाओं का शिलान्यास किया था। उन्होंने विपक्ष पर निशाना साधते हुए कहा कि पिछली सरकार ने सिर्फ वोट बैंक की राजनीति की है, जबकि हमारी सरकार की प्राथमिकता विकास है।
PM मोदी ने दिसंबर 2022 में नागपुर में ढोल बजाया था
इससे पहले 10 दिसंबर को पीएम ने नागपुर में ढोल बजाया था। दरअसल, पीएम नागपुर में विकास योजनाओं का लोकार्पण करने पहुंचे थे। यहां पीएम मोदी ने कहा कि वोट पाने के लिए हमारे देश के कुछ नेता आमदनी अठन्नी खर्चा रुपया वाली योजना चलाकर देश को खोखला कर रहे हैं। जनता ऐसे नेताओं को एक्सपोज करें। दुनिया के कई देश आमदनी अठन्नी खर्चा रुपया की कुनीति से बर्बाद हुए हैं।
27 फरवरी को कर्नाटक दौरे पर रहेंगे PM
सोमवार (27 फरवरी) को पीएम मोदी एक दिन के कर्नाटक दौरे पर रहेंगे। यहां वे शिवमोगा में 3,600 करोड़ रुपए और बेलगावी 2,700 करोड़ रुपए की विकास परियोजनाएं का उद्धाटन और शिलान्यास करेंगे। शिवमोगा में पीएम हाल ही में बने एयरपोर्ट का उद्धाटन करेंगे, जिसे करीब 450 करोड़ की लागत से तैयार किया गया है। यहां हर घंटे 300 पैसेंजर्स के ठहरने का इंतजाम किया गया है।
पीएम मोदी 27 फरवरी को कर्नाटक के बेलगावी में प्रधानमंत्री किसान सम्मान निधि के 16,000 करोड़ की 13वीं किस्त की राशि जारी करेंगे। इससे देश के 8 करोड़ किसानों को लाभ मिलेगा।
इससे जुड़ी अन्य खबरें भी पढ़िए...
PM ने नागपुर में बजाया ढोल, विपक्ष को जीत का मंत्र दिया; कहा- शॉर्ट कट की जगह स्थायी विकास करें तो बार-बार चुनाव जीतेंगे
पीएम मोदी ने पिछले साल दिसंबर में नागपुर में ढोल बजाया थे। वे यहां विकास योजनाओं का लोकार्पण करने पहुंचे थे। इस दौरान पीएम मोदी ने कहा कि आज महाराष्ट्र में डबल इंजन की सरकार है, यह तेज गति से काम कर रही है। पहले की सरकारों की संवेदनहीनता के कारण विकास कार्य लेट हुए, बल्कि इनकी कॉस्ट भी बड़ी। उन्होंने घोसी खुर्द डेम का उदाहरण देते हुए कहा- 30-35 साल पहले इसकी नींव रखी गई थी। इसका अनुमानित खर्च 400 करोड़ था। लेकिन सरकारों की संवेदनहीनता के कारण काम पूरा नहीं हो सका। नागपुर में विकास योजनाओं का लोकार्पण करने पहुंचे प्रधानमंत्री नरेंद्र मोदी ने विपक्ष को जीत का मंत्र दिया। पढ़ें पूरी खबर...